Den nyvalgte Preben Bang Henriksen er blevet tildelt ordførerskaberne for områderne indfødsret og søfart. Den tidligere undervisningsminister Tina Nedergaard bliver ordfører for videnskab og for forskning. Torsten Schack Pedersen bliver skatteordfører og teleordfører. Den tidligere sundhedsordfører Birgitte Josefsen bliver nu landdistriktsordfører. - For mig har det i politik altid handlet om at skabe resultater. Derfor vil jeg arbejde benhårdt for bedre vilkår i Landdistrikterne og øerne, siger Birgitte Josefsen. Karsten Lauritzen bliver ordfører for retspolitik. - Retsområdet er en spændende og vigtig værdipolitisk platform, som jeg længe har ønsket at komme i dybden med. Jeg vil primært arbejde for at sikre en fast og fair retspolitik, hvor der er grænser for, hvad politikerne blander sig i, siger Karsten Lauritzen.

Referat:
Alle de fem nordjyske folketingskandidater for Venstre har fået ordførerskaber.